મોસ્કોઃ વર્ષ ૨૦૧૮માં રશિયામાં ૧૪ જૂનથી ૧૫ જુલાઈ દરમિયાન યોનારા ફિફા વર્લ્ડકપના મેસ્કો તરીકે વુલ્ફ એટલે કે વરુની પસંદગી કરવામાં આવી છે. મેસ્કોટની પસંદગી માટે લોકોએ મતદાન કર્યું હતું અને તેના પરિણામની જાહેરાત ગઈ કાલે ટીવી ચેનલ્સ મારફત કરવામાં આવી હતી. ફિફા વર્લ્ડકપ-૨૦૧૮ના મેસ્કોટનું નામ હશે ‘ઝાબિવાકા’. રશિયન ભાષામાં આ નામનો અર્થ થાય છે સ્કોર કરનાર. મેસ્કોટની પસંદગી માટેનું અભિયાન એપ્રિલ-૨૦૧૫માં શરૂ કરવામાં આવ્યું હતું અને મતદાન ફિફાની સત્તાવાર વેબસાઇટ, સોશિયલ નેટવર્ક અને ટીવી શો દ્વારા ૨૩ સપ્ટેમ્બરના રોજ શરૂ કરવામાં આવ્યું હતું અને ગત ગુરુવારે એ મતદાન પૂર્ણ થયું હતું.